SCB ตั้งบ.ย่อยใน “เมียนมา” เตรียมความพร้อมรับไลเซ่นส์ทำธุรกิจธนาคาร
SCB ตั้งบ.ย่อยใน “เมียนมา” เตรียมความพร้อมรับไลเซ่นส์ทำธุรกิจธนาคาร
1 ต.ค. 2563

ธนาคารไทยพาณิชย์ จำกัด (มหาชน) หรือ SCB แจ้งว่าธนาคารได้ดำเนินการจดทะเบียนจัดตั้งนิติบุคคล ประเภทบริษัทจำกัดตามกฎหมายสาธารณรัฐแห่งสหภาพเมียนมาภายใต้ชื่อ Siam Commercial Bank Myanmar Limited (SCBM) มีทุนจดทะเบียน 150 ล้านดอลลาร์สหรัฐ โดยธนาคารถือหุ้น 100% มีวัตถุประสงค์ดำเนินธุรกิจธนาคารในเมียนมา ทั้งนี้ SCBM ถือเป็นบริษัทในกลุ่มธุรกิจทางการเงินของธนาคาร
ขณะนี้ SCBM อยู่ระหว่างการเตรียมความพร้อมในด้านต่าง ๆ เพื่อให้ได้รับใบอนุญาตประกอบธุรกิจธนาคารในขั้นสุดท้าย (Final Subsidiary License) จากธนาคารกลางแห่งเมียนมา (Central Bank of Myanmar) ก่อนที่จะเริ่มดำเนินธุรกิจธนาคารในเมียนมาต่อไป